stanford-oval/wikipedia huggingface dataset:
קונסטנס וו
קריירה

כשעברה לניו יורק, וו קיבלה תפקידים בתיאטרון ובסרטים עצמאיים. הופעת הבכורה שלה הייתה בתפקיד משנה בסרט "Stephanie Daley" משנת 2006 לצד טילדה סווינטון, טימותי האטון ומליסה לאו. בהמשך השתתפה בתפקידי משנה בסרטים "Year of the Fish" ו-"The Architect". היא הופיעה בסדרות הטלוויזיה חוק וסדר: מדור מיוחד, טורצ'ווד ו"Covert Affairs". בשנת 2007 הופיעה באופרת הסבון "One Life to Live" של רשת ABC.
בשנת 2010 וו עברה ללוס אנג'לס והשתתפה במותחן הפסיכולוגי "Sound of My Voice" לצד בריט מרלינג. החל משנת 2012, וו מככבת בסדרת הרשת "EastSiders". היא זכתה על תפקידה בסדרה בשני פרסי "Indie Series Awards" בשנים 2014 ו-2016.
בשנת 2014, וו השתתפה במעבדת תסריטאים של Sundance Institute עם שני במאים אסייתים עולים: יונג צ'אנג וכריסטופר יוגי. היא ראתה בכך הזדמנות ייחודית לתמוך במספרי סיפורים אסייתיים.
החל משנת 2015, וו מככבת בסדרה המצליחה חמוץ מתוק של רשת ABC בתפקיד הראשי של אם המשפחה ג'סיקה הואנג לצד רנדל פארק. הסדרה מבוססת באופן רופף על חייו של השף אדי הואנג וספרו "Fresh Off the Boat: A Memoir". וו זכתה בשבחים על הופעתה וערוץ E! בחר בה ככוכבת העולה בעונת הטלוויזיה של 2014–2015. על תפקידה בסדרה היא הייתה מועמדת לשני פרסי TCA Awards וארבעה פרסי Critics' Choice Television Award.
בשנת 2017 וו הופיעה בסדרה "Dimension 404" והשתתפה בוידאו קליפ "Family Feud" של ג'יי זי ו-ביונסה. בהמשך אותה שנה היא נכללה ברשימת טיים 100 של האנשים המשפיעים ביותר בעולם.
בשנת 2018 וו כיכבה בסרט הקולונוע שובר הקופות "עשיר בהפתעה" לצד הנרי גולדינג וג'מה צ'אן. הסרט המבוסס על רב-המכר "אסייתים עשירים מטורפים" מאת קווין קוואן, והוא זכה להצלחה המסחרית הגדולה ביותר עבור קומדיה רומנטית בעשור האחרון עם היקף מכירות של 238 מיליון דולר. על תפקידה בסרט זה, וו הייתה מועמדת לפרס גלובוס הזהב, פרס גילדת שחקני המסך, פרס "Satellite Award", שני פרסי "Critics' Choice Movie Awards" ושני פרסי "NAACP Image Awards".
במאי 2019 הוכרז שהסדרה "חמוץ מתוק" תמשיך לעונה שישית. וו הגיבה "Dislike" בפוסט שבו הכריזו על העונה החדשה בעמוד הסדרה באינסטגרם, ואז המשיכה להביע את חוסר שביעות רצונה בטוויטר. בהמשך היא הסבירה שהאכזבה שלה נובעת מכך שהיא נאלצה לוותר על פרויקט קולנועי שהיא הייתה "ממש נלהבת לקראתו". היא הוסיפה שלהרגשתה, התפקיד בסדרה נעשה "קל ונעים" ושהיא חיפשה אתגרים מקצועיים שלדעתה הפרויקט החדש היה יכול לספק.
ביוני 2019, הכריזו שוו תשתתף בסרט "Goodbye Vitamin" שמבוסס על רומן הביכורים עטור השבחים של רייצ'ל חונג (אנ'). הסרט יופץ על ידי סרטי יוניברסל ובנוסף לתפקיד הראשי, וו תתפקד כמפיקה בפועל.
בספטמבר 2019, וו כיכבה בתפקיד הראשי בסרט "נוכלות בלי חשבון" לצד ג'ניפר לופז, והייתה מועמדת לפרס סטלייט לשחקנית הטובה ביותר בסרט קומדיה/מוזיקלי.
בשנת 2023 וו השתתפה במחזמר "חנות קטנה ומטריפה" שעלה הן בלוס אנג'לס והן בניו יורק.
באוקטובר 2024, וו הופיעה בתיאטרון בהצגה של רוברט או'הרה "Shit. Meet. Fan." לצד ניל פטריק האריס, שעלתה באוף ברודוויי.
בפברואר 2025, הוכרז כי וו חתמה עם סוכנות גרש (Gersh) לייצוג בכל התחומים. הסרט "The Embers and the Stars" בכיכובה צפוי לעלות לאקרנים בהמשך שנת 2025.
באוקטובר 2024, פורסם כי וו תפיק את הפרויקט "Yellowface", עיבוד טלוויזיוני לספר באותו השם לצד חברת Captivate Entertainment וג'סטין סוזן ג'ונס.
חיים אישיים

וו מתגוררת בלוס אנג'לס עם ארנבת המחמד שלה, לידה רוז.
בדצמבר 2011, וו החלה לצאת עם השחקן בן הת'קות, איתו יצאה עד פברואר 2018. בקיץ 2020, וו ילדה את בתה הראשונה, מבן זוגה ראיין קאטנר, סולן להקת "Man Man".
בשנת 2019 נסתה וו להתאבד, בעקבות גל גינויים ושיימינג שספגה אחרי שהביעה בציוץ טוויטר שאט נפש מחידוש הסדרה "חמוץ מתוק" לעונה שישית. הגינויים כללו אמירות על כך שהיא פגעה בקהילה האסיאתית בארצות הברית. היא הסבירה בדיעבד, שהכעס שלה היה על כך שהיא נאלצה לוותר על פרויקט אחר. בעקבות ניסיון ההתאבדות, וו השהתה את הקריירה שלה לצורך טיפול נפשי, ונעדרה כשלוש שנים מהמדיה החברתית, עד הפוסט שהעלתה לחשבון הטוויטר שלה ב-14 ביולי 2022, ובו חשפה את הפרשה. באותו פוסט סיפרה וו שבשלוש השנים שחלפו מאז, היא כתבה ספר בשם "Making a Scene" (בתרגום לעברית: "להקים מהומה")
אקטיביזם

וו פעילה למען ייצוג אסייתי בתקשורת בארצות הברית. היא סיפרה שסירבו לתת לה תפקידים בגלל מוצאה האתני, והיא מקווה שהצלחתה בקולנוע האמריקאי תסלול את הדרך לייצוג מגוון יותר בתעשיית הקולנוע.
בשנת 2016, ההאשטאג והמם #StarringConstanceWu אומץ על ידי פעילים אסייתים-אמריקאים ששתלו את דמותה של וו בחומרי קידום מכירות לסרטים כדי להדגיש את המיעוט של שחקנים אסיתיים בתפקידים ראשיים.
בשנת 2017, וו התנדבה בארגון "Miry's List" שסיפק ערכות חיוניות למהגרים ומשפחות פליטים שהגיעו זה עתה לדרום קליפורניה. בריאיון למגזין "Teen Vogue" היא הסבירה שהיא מתפעלת מ"אנשים עם האומץ לצאת למסע הגירה בחיפוש אחר שלום, ביטחון ורווחה למשפחותיהם. רציתי שהם ימצאו את זה, ורציתי שהאכפתיות שלי תבוא לידי ביטוי באופן אקטיבי".
באוקטובר 2023, וו, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | סטפני דיילי | ג'ן |  |
| 2006 | הארכיטקט | מישל |  |
| 2007 | Year of the Fish | לוסי |  |
| 2011 | שמע את קולי | כריסטין |  |
| 2012 | Watching TV with the Red Chinese | קימי הו |  |
| 2013 | Best Friends Forever | מלאני |  |
| 2013 | Deadly Revenge | קים |  |
| 2013 | My Mother Is Not a Fish | ---- | סרט קצר; במאית ותסריטאית |
| 2014 | שוד ושבר | מיקה הו |  |
| 2015 | Parallels | פולי |  |
| 2015 | Low Budget Ethnic Movie | שרה |  |
| 2017 | The Feels | אנדי / כלה |  |
| 2017 | All the Creatures Were Stirring | גבי |  |
| 2017 | סרט לגו נינג'גו | ראש העיר של נינג'גו | דיבוב |
| 2018 | עשיר בהפתעה | רייצ'ל צ'ו |  |
| 2018 | הדור הבא | מולי סו | דיבוב |
| 2019 | נוכלות בלי חשבון | דסטיני |  |
| 2021 | דרקון המשאלות | אימו של דון | דיבוב |
| 2021 | I Was a Simple Man | גרייס |  |
| 2022 | East Bay | שרה |  |
| 2022 | קרוקודיל לייל | גברת פרים |  |
| 2025 | The Friend | טיוזדיי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | חוק וסדר: מדור מיוחד | קנדי | פרק: "Underbelly" |
| 2007 | לחיות את החיים | לאודין לי | 3 פרקים |
| 2011 | טורצ'ווד | שוני ימגוצ'י | פרק: "Miracle Day: End of the Road" |
| 2012–2017 | איסט סיידרס | קתי | תפקיד ראשי (עונה 1); תפקיד אורח (עונות 3-2); 13 פרקים |
| 2013 | פרשיות סמויות | ונדי צ'אן | פרק: "Rock a My Soul" |
| 2014 | פרנקלין ובאש | קרוליין צ'ילטון | פרק: "Falcon's Nest" |
| 2015 | בית חולים לילדים | פפסי למאר | פרק: "Up at 5"" |
| 2015–2020 | חמוץ מתוק | ג'סיקה הואנג | תפקיד ראשי (6 עונות); 116 פרקים |
| 2016 | רופא להשכיר | איימי צ'אנג | פרק: "Fly Me to Kowloon" |
| 2017 | Dimension 404 | ג'יין | פרק: "Bob" |
| 2021 | סולוס | ג'ני | פרק: "Jenny" |
| 2022 - הווה | רשימת החיסול | קייטי בורנק | תפקיד ראשי; 8 פרקים |
| 2023–2024 | ולמה | דפני | דיבוב; 20 פרקים |
הערות שוליים

↑  Jessica Wang,'"`UNIQ--nowiki-00000001-QINU`"'Constance Wu makes herstory with her 2019 Golden Globe nomination, HelloGiggles, ‏6 בדצמבר 2018'"`UNIQ--nowiki-00000001-QINU`"'(באנגלית)'"`UNIQ--templatestyles-00000002-QINU`"'
↑  Lena Dunham,'"`UNIQ--nowiki-00000004-QINU`"'Constance Wu, Time, ‏2017'"`UNIQ--nowiki-00000004-QINU`"'(באנגלית)'"`UNIQ--templatestyles-00000005-QINU`"'
↑  Rachel Yang,'"`UNIQ--nowiki-00000007-QINU`"'Constance Wu Explains ‘Fresh Off the Boat’ Comments: ‘I Had to Give Up Another Project’, Variety, ‏10 במאי 2019'"`UNIQ--nowiki-00000007-QINU`"'(באנגלית)'"`UNIQ--templatestyles-00000008-QINU`"'
↑  איתמר רונאל,'"`UNIQ--nowiki-0000000A-QINU`"'‏קונסטנס וו הפכה לדיווה הכי שנואה בהוליווד, באתר ‏מאקו‏, 16 במאי 2019
↑  Mack David Mack,'"`UNIQ--nowiki-0000000C-QINU`"'Constance Wu Admitted She Was Upset At Having To Return To "Fresh Off The Boat", BuzzFeed News, ‏11 במאי 2019'"`UNIQ--nowiki-0000000C-QINU`"'(באנגלית)'"`UNIQ--templatestyles-0000000D-QINU`"'
↑  Justin Kroll,'"`UNIQ--nowiki-0000000F-QINU`"'Constance Wu to Star in ‘Goodbye, Vitamin’ Adaptation for Universal (EXCLUSIVE), Variety, ‏24 ביוני 2019'"`UNIQ--nowiki-0000000F-QINU`"'(באנגלית)'"`UNIQ--templatestyles-00000010-QINU`"'
1 2 3  Katcy Stephan, Constance Wu Signs With Gersh (EXCLUSIVE), Variety, ‏2025-02-04 (באנגלית אמריקאית)
↑  Joe Otterson, Lionsgate TV Options ‘Yellowface’ by R.F. Kuang, Karyn Kusama Attached to Direct (EXCLUSIVE), Variety, ‏2024-10-03 (באנגלית אמריקאית)
↑  Morgan Murrell,'"`UNIQ--nowiki-00000019-QINU`"'Constance Wu Is Incredible And All But Have You Met Her Pet Bunny?, BuzzFeed, ‏16 באוגוסט 2018'"`UNIQ--nowiki-00000019-QINU`"'(באנגלית)'"`UNIQ--templatestyles-0000001A-QINU`"'
↑  cordero, Rosey (July 14, 2022). Constance Wu Reveals She Attempted Suicide After ‘Fresh Off The Boat’ Twitter Backlash. Deadline Hollywood, retrieved July 15, 2022
↑  Sharf, Zack (July 14, 2022). Constance Wu Attempted Suicide After ‘Fresh Off the Boat’ Tweet Backlash. Variety. retrieved July 15, 2022
↑  Yang, Rachel (May 10, 2019). Constance Wu Explains ‘Fresh Off the Boat’ Comments: ‘I Had to Give Up Another Project’. Variety, retrieved July 15, 2022
↑  Mathew Rodriguez,'"`UNIQ--nowiki-0000001F-QINU`"'Constance Wu Stars in A-List Films in This Hashtag Campaign Against Hollywood Whitewashing, Mic, ‏18 במרץ 2016'"`UNIQ--nowiki-0000001F-QINU`"'(באנגלית)'"`UNIQ--templatestyles-00000020-QINU`"'
↑  Amanda Chan,'"`UNIQ--nowiki-00000022-QINU`"'Constance Wu Opens Up About Activism and Speaking Up For What’s Right, Teen Vogue, ‏27 בפברואר 2017'"`UNIQ--nowiki-00000022-QINU`"'(באנגלית)'"`UNIQ--templatestyles-00000023-QINU`"'
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| --- | --- |
בקרת זהויות :  PLWABN: 9811506421305606  GND: 1251655181  ISNI: 0000 0004 9817 1456  LCCN: no2017034828  MusicBrainz: a7930e36-ea22-4ce2-8745-d3fe79b9eacd  VIAF: 252149066693365601784   WorldCat (עם VIAF): 252149066693365601784 
וו במסיבה של סדרת הרשת "EastSiders", 2015
Panasonic Lumix DMC-FZ50
מפרט טכני

שם מלא: Panasonic Lumix DMC-FZ50
סוג: מצלמת גשר דמוית SLR עם זום גבוה
חיישן: CCD בגודל 1/1.8 אינץ'
רזולוציות תמונה: 10.1 מגה-פיקסל, 8, 5, 3, 2
פורמט תמונה (יחס בין גובה לרוחב): 4:3, 2:3 ו-16:9
פורמט תמונה (סוג קובץ): Raw,‏ JPEG באיכות גבוהה, JPEG באיכות נמוכה
עדשה: לייקה 35-420 קבועה
מפתח צמצם: f/2.8 עד f/11
מהירות תריס: 60 שניות עד 1/2000 שנייה.
מדרגות חשיפה: 2+ עד 2- סטופים, בקפיצות של 1/3 סטופ (EV)
מצבי חשיפה: אוטומטי, אוטומטי עם פיצויי חשיה, חצי-אוטומטי עדיפות צמצם, חצי-אוטומטי עדיפות תריס, ידני
מצבי מדידה: ספוט, ממורכז, פריים
נקודות פוקוס: ספוט 1, 3 או 9
צילום רציף: 3 תמונות בקצב 2 פריימים לשנייה
טווח רגישות ISO: אוטומטי, 100, 200, 400, 800, 1600
עינית: מסך אלקטרוני, 0.44 אינץ', 235 אלף פיקסלים
מסך אחורי: מפרקי 2 אינץ', 207 אלף פיקסלים
זיכרון: כרטיס SD או SDHC חיצוני של עד 16GB
משקל: 743 גרם מלא (כולל סוללה וכרטיס זיכרון)
הערות שוליים

↑  כלומר, אורך מוקד אילו החיישן היה בגודל 35 מ"מ.
סרט מטוגן

| --- | --- |

כרזת הסרט
 בימוי:  ג'ון לנדיס 
 הופק בידי:  קים יורגנסון לארי קוסטרוף רוברט ק. וייס
 תסריט:  דייוויד צוקר ג'ים אברהמס ג'רי צוקר
 עריכה:  ג'ורג' פולסי 
 שחקנים ראשיים:  ביל ביקסבי ג'ורג' לייזנבי אוון ס. קים טוני דאו דונלד סאת'רלנד טרה סטורהמייר ברנסקומבה ריצ'מונד
 מוזיקה:  איגו קנטור
 צילום:  רוברט א. קולינס סטפן מ. כץ
 מדינה:  ארצות הברית 
 חברה מפיצה:  United Film Distribution Anchor Bay Entertainment
 שיטת הפצה:  וידאו על פי דרישה 
 הקרנת בכורה:  10 באוגוסט 1977
 משך הקרנה:  90 דקות
 שפת הסרט:  אנגלית 
 סוגה:  סרט פרודיה 
 מקום התרחשות:  קנטקי 
 תקציב:  $650,000
 הכנסות:  $20,000,000
 הכנסות באתר מוג'ו:   kentuckyfriedmovie
 דף הסרט ב־IMDb
 
סרט מטוגן (במקור: The Kentucky Fried Movie) הוא סרט קומדיה אמריקאי משנת 1977 מבית היוצר של צוקר, אברהמס וצוקר ("טיסה נעימה", "סודי ביותר!", "האקדח מת מצחוק"), בבימויו של ג'ון לנדיס. סרט זה נחשב לסרט הראשון ופורץ הדרך של ז'אנר הפרודיה והמוקומנטרי.
רקע

התסריטאים דייוויד צוקר, ג'ים אברהמס וג'רי צוקר פנו למספר אולפנים בהוליווד, בניסיון להפיק גרסה קולנועית למופע האלתורים המצליח שלהם, שכבר רץ מול קהל בעבר, בשם קנטאקי פרייד תיאטר (במקור: Kentucky Fried Theater). האולפנים כולם דחו אותם, בטענה כי "הקהל לא אוהב סרטים אשר מורכבים ממערכונים". השלושה, אשר האמינו בחומרים שלהם, החליטו לעשות את הסרט שלהם בעצמם, באופן עצמאי. השלושה מימנו מכיסם סרט קצר באורך של עשר דקות, בעלות של 35 אלף דולר, ואיתו הם שבו ופנו לאולפנים בהוליווד, הפעם בצירוף הבמאי הצעיר ג'ון לנדיס. עם זאת, האולפנים עמדו בסירובם ודחו אותם.
השלושה פנו אל קים יורגנסון, בעליו של בית קולנוע, וביקשו ממנו כי יקרין את הסרט שלהם לפני אחד מהסרטים באורך מלא שהוא מקרין בבית הקולנוע שלו. סקרן לראות כיצד יגיב הקהל יורגנסון הסכים, ולאחר שהתרשם לחיוב מתגובת הקהל - הוא הציע כי יגייס בעצמו את סכום הכסף הדרוש, על מנת שהאחים צוקר יוכלו להשלים גרסה באורך מלא של סירטם. יורגנסון הקרין את הסרט הקצר לעמיתיו ושכנע אותם להשקיע 650,000 $. כאשר יצא לאקרנים - סרט מטוגן הפך להצלחה קופתית ובהמשך אף בספריות הווידאו, והביא להכנסות של 7,100,000 $ (מהשכרות בארצות הברית בלבד).
תקציב ההפקה המקורי של הסרט היה, כאמור, $650,000 אולם בסופו סכום זה עלה לכמיליון דולר, בשל הוצאות שונות בשלב הפוסט-פרודקשן. בסך הכל הסרט הכניס כ-20 מיליון דולר (בארצות הברית וברחבי העולם יחד), מה שהופך אותו לאחד הסרטים הכי משתלמים כלכלית של שנת 1970, ולאחת הקומדיות המצליחות ביותר של כל הזמנים. עם הזמן, הסרט אף נחשב לסרט פולחן (בתוך ז'אנר הקומדיה).
תקציר העלילה

סרט מטוגן הוא סרט המורכב ממערכונים, ולפיכך אין בו סיפור עם קו עלילה אחיד, כפי שמקובל בסרטי קולנוע רבים. המערכונים הם ברובם פרודיות על תוכניות טלוויזיה, פרסומות, סרטי קונג-פו, תשדירי שירות, יומני חדשות, טריילרים פיקטיביים ועוד.
צוות השחקנים

ביל ביקסבי
ג'ורג' לייזנבי
אוון ס. קים
טוני דאו
דונלד סאת'רלנד
טרה סטורהמייר
ברנסקומבה ריצ'מונד
ביקורות ותגובות

הסרט זכה לציון 78% באתר ריכוז הביקורות Rotten Tomatoes, מתוך 27 ביקורות.
ראו גם

טיסה נעימה
חטיפה נעימה
סודי ביותר!
האקדח מת מצחוק (סדרת סרטים)
הערות שוליים

↑  '"`UNIQ--templatestyles-00000000-QINU`"'Litwak, Mark (1986). Reel Power: The Struggle For Influence and Success in the New Hollywood. New York: William Morrow & Company. pp. 135. ISBN 0-688-04889-7.
1 2  Litwak, p. 136
↑  "The Kentucky Fried Movie‎", באתר ביקורות הסרטים Rotten Tomatoes (באנגלית)'"`UNIQ--templatestyles-00000004-QINU`"'
| סרטי צוקר, אברהמס וצוקר |
| --- | --- | --- |
| סרטים משותפים | סרט מטוגן (1977) • טיסה נעימה (1980) • מחלק משטרה (1982) • סודי ביותר! (1984) • חטיפה נעימה (1986) • האקדח מת מצחוק (1988-1994) |  |
| סרטי דייוויד צוקר | האקדח מת מצחוק: מתוך תיקי מחלק משטרה! (1988) • האקדח מת מצחוק ½2: מהפח אל הפחד (1991) • הכדור מת מצחוק (1998) • הבת של הבוס שלי (2003) • מת לצעוק 3 (2003) • מת לצעוק 4 (2006) • An American Carol‏ (2008) |  |
| סרטי ג'ים אברהמס | עסקים גדולים (1988) • רוקסי מסובבת את העיר (1990) • לרקוד עם טייסים (1991) • לרקוד עם לוחמים (1993) • טעות בסנדק (1998) |  |
| סרטי ג'רי צוקר | רוח רפאים (1990) • ראשון האבירים (1995) • מיליונר מי שגומר ראשון (2001) |  |
מכון כרם

| --- | --- |

אין תמונה חופשית
 סמינר למורים
 תקופת הפעילות:  1974–הווה (כ־51 שנים) 
 מייסדים:  כל ישראל חברים 
 מיקום
 מיקום:  רחוב רבי עקיבא 29 
 מדינה:  ישראל ישראל
 קואורדינטות:  31°46′45″N 35°13′05″E﻿ / ﻿31.77924°N 35.21798°E﻿ / 31.77924; 35.21798
 www.kerem.org.il
 he
 
מכון כרם הוא מכון להכשרת מורים במרכז ירושלים. המכון מכשיר מורים בתחומי הרוח, היהדות והאמנויות ברוח היהדות ההומניסטית. המכון הוקם במטרה להוות אלטרנטיבה להכשרות המורים הקיימות במכללות להכשרת מורים ובאוניברסיטאות. החל משנת 2005, המכון פועל במסגרת המכללה לחינוך ע"ש דוד ילין.
אודות

מכון כרם נוסד בשנת 1974 בידי ארגון כל ישראל חברים, ביוזמתם של ז'ול בראונשוויג, מרדכי כהן ואליעזר שביד. בראונשווייג וכהן שהיו קציני צבא צרפת לשעבר שנפגשו במחנה גרמני במלחמת העולם השנייה.
המכון מעניק תעודת הוראה לבתי הספר העל יסודיים במקצועות רבים. מדי שנה לומדים בו כ-150 סטודנטים. בנוסף להכשרת המורים, פועל במכון מרכז "מלמדים ולומדים" לפיתוח מקצועי למורים, ובו פועלות, בין היתר: תוכנית אשכולות, לקידום הוראת המקצוע תרבות יהודית ישראלית. לצד אלו מתקיימים במכון קורסים ואירועים בתחומי תרבות שונים ומגוונים, המיועדים למורים בשבתון, לעובדי הוראה ולציבור הרחב.
במכון ספרייה הכוללת כ-18,000 ספרים וכתבי עת העוסקים בנושאים כמו יודאיקה, פילוסופיה, חינוך, היסטוריה ואמנויות, ובה נמצאים חפציה של המשוררת זלדה וספרייתו של מרדכי שלו.
משנת 2005 פועלת הכשרת המורים במכון במסגרת המכללה לחינוך ע"ש דוד ילין. שאר התוכניות פועלות במסגרת ארגון כל ישראל חברים.
מנהלת המכון היא ד"ר רחל וולפיש. המכון חבר באיגוד ההתחדשות היהודית “פנים״.
הערות שוליים

↑  יונית נעמן ,'"`UNIQ--nowiki-00000003-QINU`"'דווקא החזקים צריכים לשכב על הגדר, באתר "העוקץ", 25 באוקטובר 2019
↑  אלכס דורון,'"`UNIQ--nowiki-00000005-QINU`"'מוסד חינוכי חדש ינסה לתקן פגמים בחינון־ ההומניסטי היהודי, מעריב, 21 באפריל 1974
↑  Kerem Institute for Teacher Training, the Jerusalem Foundation website'"`UNIQ--nowiki-00000007-QINU`"'(באנגלית אמריקאית)'"`UNIQ--templatestyles-00000008-QINU`"'
| --- | --- |
בקרת זהויות :  NLI: 987007306838805171  VIAF: 128376532   WorldCat (עם VIAF): 128376532
בת ים

ערך זה עוסק בעיר במחוז תל אביב. אם התכוונתם למשמעות אחרת, ראו .
האמפיתיאטרון של בת ים
רחובות בת ים
משחק כדורעף חופים בחוף בת ים, נובמבר 2021
צילום אוויר, בת ים בחלק התחתון, 2019
צילום מהאוויר, בת ים בחלק התחתון ויפו בחלק העליון, 1937
שקיעה מאחורי שובר גלים של חוף "הסלע" בבת ים, החוף הגדול בעיר. שמו של החוף נגזר מסלע אדם, הנחשב לאחד מסמליה של העיר.
בת ים היא עיר במחוז תל אביב. היא הוקמה בשנת 1926 ובשנת 1958 הוכרזה כעיר. שטח השיפוט שלה הוא 8,280 דונם, ומתגוררים בה כ-126 אלף תושבים. 34.7% מהם עלו בשנות ה-90 ממדינות פוסט-סובייטיות; לפיכך, בת ים היא העיר שבה שיעור העולים מברית המועצות לשעבר הוא הגדול מבין ערי ישראל. מבין ערי ישראל בת ים ניצבת במקום ה-15 בגודל אוכלוסייתה ובמקום ה-55 בשטחה. נכון לשנת 2014, היא השלישית בדירוג הצפיפות מבין הערים בארץ אחרי בני ברק וגבעתיים, כולן בגוש דן. העיר שוכנת לחוף הים התיכון, וגובלת בראשון לציון מדרום, בחולון ממזרח ובתל אביב מצפון.
על פי נתוני הלמ"ס תושבי בת ים בעלי ההכנסה הנמוכה ביותר מבין הערים הגדולות בארץ. לפי דו"ח הלמ"ס של שנת 2024, בת ים היא העיר עם מספר מגדלי המגורים הגדול ביותר.
היסטוריה > הקמת בת ים

בשנת 1919 יסדו מספר פעילים של המזרחי חברה בשם "בית וגן" במטרה להקים שכונת גנים דתית ביפו. במרץ 1920 היו באגודה כ-400 חברים ונבחרה הנהלה בה השתתפו אליהו אהרון כהנא ושאול חנא קוק. בשנת 1921 רכשה האגודה 1500 דונם, תמורת 6000 לי"מ כמקדמה ועוד 9000 לי"מ ששולמו בעת הרישום בטאבו. בראש האגודה עמד ד"ר מהרשק. לקראת סוף 1923 דווח שכ-1400 דונם נרשמו בטאבו על שם הרוכשים ושהוחל בהכנת תוכנית מתאר לשכונה. בספטמבר 1924 אושרה תוכנית המתאר על ידי האספה הכללית של האגודה. בתחילת 1926 פורסם שהפרצלציה של המגרשים ותהליך קבלת הלוואה למימון הבנייה בעיצומם. באוגוסט 1926 הוגרלו המגרשים, כאשר מי שהתחייב לעלות מיד לבנות קיבל זכות קדימה בבחירת מגרש. עד אוקטובר 1926 יושרו כבישים, וסודרה אספקת מים. שש משפחות עלו על המגרשים בצריפים. בתחילת 1927 דווח שעשרה בתים היו בבנייה. במהלך שנת 1927 נסלל כביש לשכונה מיפו ונמכרו מגרשים לצורך הקמת תעשייה בשכונה. בתחילת אוקטובר 1928 נחנך בית כנסת בשכונה. באותה עת התגוררו במקום 13 משפחות והיו בה 20 בתים.
במאורעות תרפ"ט פונו התושבים על ידי הצבא הבריטי. בתחילה הייתה תקווה לשיבה מהירה לשכונה. ועד השכונה ניסה להביא למקום קבוצה של חברי הפועל המזרחי והציע להקצות את אחד הבתים לתחנת משטרה. אולם לאחר שניסיונות אלו כשלו שוכנו בבתי השכונה פלוגה של חיילים בריטים. לקראת סוף 1931 עזב הצבא את המקום והוא נותר עזוב. בתחילת שנת 1932 פעלה החברה להשיב למקום את התושבים ולחזק את המקום במתיישבים נוספים. כן נעשה מאמץ להשלים את החיבור של השכונה עם רחוב המלך ג'ורג' (כפי שנקראו שדרות ירושלים בתקופת המנדט הבריטי). במאי 1932 חזרו התושבים לבית וגן.
היסטוריה > התפתחות

העלייה החמישית הביאה איתה עולים רבים וחלקם פנו לבנות את ביתם בשכונת בית וגן. בנובמבר 1933 הגיע מספר המשפחות בשכונה ל-85, וכ-15 בתים נוספים היו בבנייה. בתחילת 1936 היו בשכונה כ-300 בתים בהם התגוררו כ-1400 נפש.
העלייה הביאה איתה גם התפתחות בתעשייה בבית וגן. בשנות ה-30 הוקמו חמישה מפעלי תעשייה שסיפקו תעסוקה לתושבים: "פאקא" - לייצור אלכוהול, פחמן דו-חמצני ושמרי אפייה, "דפוס לוין-אפשטיין", "שמנון" - לייצור סבון ושמן, "השריון" - מפעל מתכת לייצור תבניות ברזל לבניין, מסמרים וחוטי מתכת, ו"כביר" - לייצור בירה. זמן מה פעלו במקום בית חרושת ללבנים ובית חרושת לרהיטים.
עיקר הבנייה במקום התבססה בשנים 1933–1934 על עבודה של ערביי ג'בליה והחורן דבר שהעלה תלונות ודרישה למעבר לעבודה עברית. בעקבות פעילות נמרצת של ההסתדרות עברה מרבית העבודה לידי יהודים.
באותן שנים היה בבת ים רק קולנוע אחד, "אורן", ומלון אחד, "לידו". בית הספר היסודי הראשון היה "תחכמוני", שהוקם ב-1936. ב-1950 הוקם בית הספר "ראשונים ממלכתי א'".
היסטוריה > מועצה מקומית

בדצמבר 1936 הוכרזה בית וגן כמועצה מקומית. שטחה עמד על כ-3500 דונם והוא כלל בתוכו בנוסף לשכונת בית וגן עצמה גם את שכונות מנורה ב', הכשרת היישוב, עולי פולין ו"בית וגן המורחבת" (שני גושים מדרום לבית וגן ששווקו על ידי חברה פרטית על סמך סמיכותם לבית וגן) שהוקמו מסביב לבית וגן. בתוך שטח המועצה נכלל גוש של 370 דונם שחלקו היה בבעלות ערבית.
היסטוריה > קביעת השם "בת ים"

במאי 1937 החליטה המועצה המקומית לשנות את שם המקום לבת ים, בעקבות הצעתו של הסופר אהרן זאב בן-ישי. בין הסיבות לבחירת שם זה היו:
השם מתאים למיקומה הגאוגרפי של השכונה, המשתרעת לחוף הים וגבוהה הרבה מהחוף ובמקומות שונים דומה לשרטון העולה מהים.
השם קצר ואינו מכיל את האותיות הגרוניות א' ה' ח' ע' שמבוטאות באופן שונה אצל יוצאי ארצות שונות.
השם דומה לשם הקודם שהתרגלו אליו התושבים.
יש בשם זה נטיית-מה מהמקובל בקביעת שם יישוב והוא קשור בהדר הטבע ובאופיו הגאוגרפי, לאחר שהרבו יותר מדי לקבוע ליישובים שמות זיכרון הקשורים באנשים.
השינוי אושר ופורסם רשמית ב-10 בדצמבר 1937.
היסטוריה > בת ים בתקופת קום המדינה

במאורעות 1936–1939 נותקה בת ים מתל אביב שכן הדרך עברה ביפו. בתגובה לכך נסלל על חשבון התושבים כביש מחולון. הכביש היה מתכסה לעיתים קרובות בחול ועם הירגעות המצב הפוליטי הוא נזנח והקשר חודש דרך יפו. המצב הביטחוני הביא לקפיאה ואף נסיגה בבת ים ובסוף 1937 הוערכה האוכלוסייה בכ-1200 נפש.
עם פרוץ מלחמת העצמאות נפתח הכביש מחדש והונחו עליו רשתות ברזל למניעת כיסויו בחולות. הנסיעה עליו נעשתה באוטובוסים ממוגנים עם שמירה היקפית. כביש זה נסלל בתוואי הנוכחי של הרחובות דב הוז וקרן קיימת לישראל והוא הציל את בת ים מניתוק בחודשים הראשונים למלחמת העצמאות.
מלחמת העצמאות בבת ים הייתה למעשה מלחמת עמדות, הפגזות וצליפות. הערבים הקימו בגבול בת ים כ-70 עמדות ופילבוקסים. בתוכם ישבו צלפים שצלפו על רחובות בת ים. ליישוב הערבי השכן ג'בליה היה יתרון טופוגרפי על בת ים. 11 מתושבי העיר נהרגו מצליפות אלה. הקרבן הראשון היה ילד בן 9, עמוס רוזנצווייג, שנפצע קשה מיריות ב-22 בדצמבר 1947 ונפטר על שולחן הניתוחים בבית החולים "הדסה" בתל אביב. פינה לזכרו נמצאת במוזיאון מורשת בת ים. מתרסים הוקמו לרוחב הרחובות וכל בית בוצר בשקי חול. חלק מהתושבים, בעיקר אלה שגרו סמוך לג'בליה, עזבו את בתיהם ואלה הפכו לעמדות מבוצרות. מדי פעם ביצעו הערבים חדירות לבת ים; פעם הצליחו לחדור ולהניח חומר נפץ בבית המועצה המקומית במרכז היישוב ובפעם אחרת הצליחו לחדור לעמדת "קינג ג'ורג'" (כיום כיכר המגינים) ולהרוג שני לוחמי הגנה. במאמץ רב תחת אש, בוצר קו החזית על ידי גדר תיל ומיקוש. לעמדות הובאו צלפים מיומנים שחיסלו את צלפי האויב הערבי בג'בליה.
לוחמי חטיבת גבעתי ביצעו שתי פעולות התקפיות נגד ג'בליה:
מבצע חנן ב-13 בפברואר 1948
מבצע תל-חי ב-23 במרץ 1948 (יום תל-חי)
במבצעים אלה נהרסו בתים שהיו עמדות ערביות בולטות ונגרמו להם אבדות בהרוגים ופצועים.
הערבים הפעילו נגד בת ים מלחמת התשה בתקווה שעם הפלישה של מדינות ערב הם ייכנסו לבת ים. אולם מבצע חמץ של ההגנה והתקפת האצ"ל על יפו גרמו למנוסה כללית מיפו. כוחות ההגנה נכנסו לג'בליה ללא קרב.
היסטוריה > לאחר קום המדינה

בשנות ה-50 של המאה ה-20 הגיעו לבת ים גלי עלייה גדולים ושטחי המועצה המקומית גדלו. בשנת 1958 היא הוכרזה כעיר. סופר היידיש שלום אש התיישב בעיר בשנותיו האחרונות. לאחר פטירתו בשנת 1957 שימרה עיריית בת ים את ביתו. אחד הרחובות החשובים בעיר נקרא על שמו של אלי כהן, המרגל הישראלי שהוצא להורג בסוריה בשנת 1965 והיה תושב בת ים.
במהלך שנות ה-90 של המאה ה-20 התיישבו בעיר עשרות אלפי עולים חדשים מברית המועצות, המהווים כיום כ-30% מכלל תושבי העיר.
בסוף 2010 וראשית 2011 סערה בת ים כשבהפגנות שנערכו בה נשמעו קריאות נגד התיישבות ערבים בעיר, כשהדגש הוא החשש מפני התבוללות של נערות יהודיות.
בספטמבר 2011 התגלו עוגנים עתיקים מהתקופה הביזנטית בחוף ימה של בת ים.
באוקטובר 2012, נהרס כליל, בפיצוץ מבוקר, בית המלון שעל שפת ימה של בת ים, מלון סאן. המלון החל את ראשיתו כמלון "מרינה". במקום החל להיבנות בית מלון רב קומות שבנייתו, נכון לשנת 2024, טרם הושלמה.
היסטוריה > מתיחות פוליטית

המתיחות האתנית שמתבטאת בחלקים שונים של ישראל כחלק מיחסי יהודים-ערבים במדינה מורגשת בבת ים למן סוף המאה ה-20 ותחילת המאה ה-21 במספר אירועים.
ב-1992 נרצחה הנערה הלנה ראפ בדקירות בידי מחבל מעזה באירוע שהצית בעיר מהומות והגביר את הרגישות הפוליטית שהייתה מתוחה באותה עת עד הקצה.
בעת מבצע שומר החומות במאי 2021 ביצעו תושבים יהודים פרעות בחנויות של ערבים ותקפו אזרח ערבי שנקלע למקום ברכבו.
בערב יום הכיפורים 2022 שוב ביצעו תושבים לינץ' בנוסעי מכונית שבה חמישה בדואים תושבי הנגב שנכנסו לעיר אחרי כניסת החג.